૧૯૫૫માં ગોવા મુક્તિ સંગ્રામમાં સંઘ પ્રચારક જગન્નાથરાવ જોશીના નેતૃત્વમાં સંઘના કાર્યકર્તાઓ એ ગોવા પહોંચીને ગોવાના સ્વાતંત્ર્ય સંગ્રામમાં ઝુકાવ્યું હતું. નહેરુ ગોવામાં સશસ્ત્ર હસ્તક્ષેપ કરવાના વિરુદ્ધમાં હતા. જગન્નાથ રાવ અને અન્ય કાર્યકર્તાઓને ગોવાની સરકારે ૧૦ વર્ષની સજા પણ કરી હતી. અંતે સ્થિતિ બદલાતા સેનાએ ગોવામાં પ્રવેશ કર્યો અને ૧૯૬૧માં ગોવા સ્વતંત્ર થયું. ૧૯૬૨ની ચીન સામેની લડાઈમાં પણ સંઘના સ્વયંસેવકો જીવની બાજી લગાવીને જોડાઈ ગયા હતા. સૈનિકોનું ટ્રાન્સપોર્ટેશન, માર્ગો પર ચોકસી, પ્રશાસનિક કાર્યોમાં મદદ, સરહદ પર સૈનિકો માટે જરૂરી માલસામાન પહોંચાડવા જેવા કાર્યોની સાથે શહીદ પરિવારોની ચિંતા પણ સ્વયંસેવકોએ કરી હતી.